Ստեղծված դրությունը բարդանում է նաև մեկ այլ պատճառով. իշխանությունները զուգահեռ շարունակում են երկրում պահպանել արտակարգ դրության կարգը (OHAL), որը բացարձակ ազատություն է տալիս Էրդողանին և նրա գլխավորած պետական մեքենային իրենց գործողություններում։ 2016 թվականի հուլիսի 15-ից հետո մտցված եռամսյա արտակարգ դրությունը արդեն իսկ երկարացվել է վեց անգամ։ Համաձայն շրջանառվող լուրերի, Էրդողանը նախատեսում է մինչև 2019 թվականի ընտրությունները պահպանել արտակարգ դրությունը՝ ընտրություններում ցանկալի արդյունքը առանց խոչնդոտ ստանալու համար։